Toro i Pončo
<s>Toro i Pončo je naziv pod kojim se na teritoriju bivše SFR Jugoslavije prikazivala serija od 17 kratkometražnih animiranih filmova o dvama istoimenim žabama koju je producirala kompanija DePatie-Freleng, a izdala kompanija United Artists.</s><s>Kako se izvorna serija u Sjedinjenim Državama nije emitirala ni pod kakvim zbirnim naslovom, serija je postala poznata pod naslovom Tijuana Toads, što je ujedno i naslov prve epizode te zajednički naziv za glavne likove, koji žive u Tijuani.</s>

<s>Premisa serije</s>

<s>Serija od 17 kratkometražnih, animiranih, komičnih epizoda o dvama žabama krastačama iz meksičkog grada Tijuane temeljila se na različitim pričama iz njihova života.</s><s>Toro i Pončo su svoje dane uglavnom provodili ljenčareći, mada bi ih nekakav neočekivan rasplet uvijek natjerao na pustolovinu.</s><s>Dobar dio epizoda bavio se njihovim prehrambenim navikama - bilo da su oni, kao lovci, bili nadmudreni od strane svog plijena (posebice Japanske Bube), ili da su, kao plijen, uspjeli nadmurditi svoju lovinu (posebice Velike mršave kokoši).</s>

<s>Likovi</s>

<s>Toro je debela žaba krastača i jedan od dvojice glavnih likova.</s><s>Osim po svojoj lijenosti, Toro je poznat i kao gunđalo, ali i egoist, uvjeren kako je najbolji u različitim stvarima, što se uglavnom pokaže neistinitim.</s><s>Voli naređivati i često koristi Pončov doboroćudni karakter kako bi mu naređivao.</s><s>Kada je u problemu, često izvikuje frazu "Karamba!</s><s>Mama Juanita!</s><s>Trista mu buba!".</s><s>Glas mu je posudio Don Diamond.</s>

<s>Pončo (u izvorniku Pancho) je mršava žaba krastača i drugi glavni lik serije.</s><s>Pončo je Torov najbolji prijatelj i uvijek je u njegovom društvu.</s><s>S obzirom da je izrazito mršav, djeluje kao Torova suprotnost na vizualnom planu.</s><s>Uz to, izrazito je dobroćudan i naivan, a ima izrazito visoko (ponekar i nerealno) mišljenje o Toru.</s><s>Tora često naziva "Hombre" ili "El Toro", i ponosno sebe naziva njegovim najboljim prijeteljem.</s><s>Glas mu je posudio Tom Holland.</s>

<s>U seriji su se, kao sporedni likovi, pojavili različiti likovi koji će kasnije dobiti vlastite animirane serijale, među njima i plava zmija Eustahije Brzić i njezin rival Japanska Buba (vidi The Blue Racer), te ždral kojeg žapci zovu Velika mršava kokoš (vidi Crazylegs Crane).</s>

<s>Spisak epizoda</s>

<s>Texas Toads</s>

<s>Serija je 1976. godine započela emitiranje na NBC-ju u sklopu animirane serije The Pink Panther Show, međutim NBC je odlučio promijeniti naziv u Texas Toads kako bi bio politički korektniji.</s><s>Glazbi je dodan nasnimljeni smijeh, a imena likova su promijenjena u Fatso i Banjo.</s><s>David H. DePatie, producent serije, kasnije je prokomentirao tu odluku:</s>

<s>Serija Texas Toads je obnovljena u sklopu animiranog serijala The Pink Panther iz 1993. godine, a Fatso i Banjo su vizualno redizajnirani tako da izgledaju kao šerifi iz vesterna s prevelikim kaubojskim šeširima, koji su zamijenili njihove sombrere.</s><s>Ova verzija nikada nije emitirana u SFR Jugoslaviji.</s>

<s>Kućna izdanja</s>

<s>Cjelokupna serija nikada nije dobila VHS izdanje, mada je treća epizoda ("Go for Croak") izdana 1987. godine u sklopu izdanja Cartoon Festival.</s><s>S druge strane, Kino International je 2016. godine izdao cjelokupni, promijenjeni serijal (Texas Toads) na DVD-u.</s><s>Serijal je digitalno prerađen i prilagođen za widescreen (1:85:1), što je dovelo do gubitka kvalitete.</s>

<s>Reference</s>

<s>Vanjske poveznice
 
 Tijuana Toads at TV.com</s>

<s>Animirane TV-serije
Američke TV-serije
TV serije započete 1969.</s><s>TV serije prestale 1972.</s>

